# Védőberendezés felszerelése

Figyelem: Ha a csiszolókorong üzem közben eltörött, vagy ha a védőbúra vagy az elektromos kéziszerszám felvevő egységei megrongálódtak, az elektromos kéziszerszámot azonnal el kell küldeni a Vevőszolgálatnak, a címeket lásd a „Vevőszolgálat és alkalmazási tanácsadás“ fejezetben.

##

Tegye fel a (6) védőbúrát a tengelynyakra. Állítsa be a munkamenetnek megfelelően a (6) védőbúra helyzetét és reteszelje a (6) védőbúrát a (5) rögzítő csavarral.

- Állítsa be úgy a (6) védőbúra helyzetét, hogy a kezelő irányába ne léphessenek ki szikrák.

##

- Daraboláshoz használja mindig külön a darabolásra szolgáló elszívóbúrát (7) vagy együtt a csiszolásra szolgáló elszívóbúrát (6) és a darabolási fedelet (8).

- Kőben végzett darabolási munkákhoz megfelelő porelszívásról kell gondoskodni.

A darabolásra szolgáló (7) védőbúrát ugyanúgy kell felszerelni, mint a csiszolásra szolgáló (6) védőbúrát.

### Fedél daraboláshoz

Szerelje fel a (8) darabolásra szolgáló fedelet a (6) csiszolásra szolgáló védőbúrára (lásd a A ábrát): Hajtsa vissza a kart (➊). Tolja rá a (8) darabolásra szolgáló fedelet a (6) csiszolásra szolgáló védőbúrára (➋). Nyomja ismét erőteljesen rá a kart a (6) védőbúrára (➌).
A leszereléshez (lásd a B ábrát) hajtsa vissza a kart (➊). Húzza le a (8) fedelet a (6) védőbúráról (➋).

##

A daraboláshoz való vezetősínes elszívóbúrát (24) a csiszoláshoz való védőbúrához hasonlóan kell felszerelni.

A vezetősínes elszívóbúrához (24) egy megfelelő Bosch porszívót lehet csatlakoztatni. Ehhez dugja be az elszívótömlőt az elszívóadapterrel az elszívóbúra erre a célra előirányzott csőcsonkjába.

Figyelem: A por által az elszívás során az elszívó tömlőben és a tartozékokban létrehozott súrlódás elektrosztatikus feltöltődéshez vezet, ezt a felhasználó (a környezeti feltételektől és a saját fiziológiai állapotától függően) kisülésként érzékelheti. Bosch a finom porok és a száraz porok elszívásához általában egy antisztatikus elszívó tömlő (külön tartozék) használatát javasolja.

##

- A (19) gumi csiszolótányérral vagy a csésze alakú kefével / a kúp alakú kefével / a gyémántbetétes magfúróval végzendő munkákhoz mindig szerelje fel a (18) kézvédőt.

A (18) kézvédőt a (4) / (3) pótfogantyúval rögzítse.

##

A munkavégzési módszernek megfelelően csavarja fel a (4) / (3) pótfogantyút a hajtóműfej jobb vagy bal oldalára.

- Az elektromos kéziszerszámot csak az arra felszerelt (4) / (3) pótfogantyúval együtt szabad használni.

- Ne használja tovább az elektromos kéziszerszámot, ha a (4) / (3) pótfogantyú megrongálódott. Ne hajtson végre változtatásokat a (4) / (3) pótfogantyún.

A rezgéscsillapító (3) pótfogantyú egy kevesebb rezgéssel járó és így kellemesebb és biztonságos munkavégzést tesz lehetővé.